b'\n_START_ARTICLE_\nBessel (m\xc3\xa5nekrater)\n_START_SECTION_\nOmgivelser\n_START_PARAGRAPH_\nTrods sin ringe st\xc3\xb8rrelse er dette det st\xc3\xb8rste krater, som helt ligger inden for gr\xc3\xa6nsen af maret. Det ligger nord-nord\xc3\xb8st for Menelauskrateret.\n_START_SECTION_\nKarakteristika\n_START_PARAGRAPH_\nKrateret er cirkul\xc3\xa6rt og sk\xc3\xa5lformet med en rand, som har h\xc3\xb8jere albedo end bunden af det omgivende mare. Den ydre rand er ikke nedslidt af betydning, og der er ikke s\xc3\xa6rlige landskabstr\xc3\xa6k i det indre, bortset fra nogen ophobning af materiale fra kraterv\xc3\xa6ggen langs udkanten. Bessel er ikke stort nok til have udviklet terrasser i lighed med de st\xc3\xb8rre kratere._NEWLINE_Et stort str\xc3\xa5lesystem, som mest sandsynligt stammer fra Tychokrateret, krydser maret fra nord til syd og passerer forbi Besselkrateret langs dets vestlige side.'